अमरिन्दर सिंह
कैप्टन अमरिंदर सिंह एक भारतीय राजनेता हैं, जिन्होंने पंजाब के 15वें मुख्यमंत्री के रूप में कार्य किया। वे पटियाला से विधान सभा के एक निर्वाचित सदस्य और पंजाब प्रदेश कांग्रेस कमेटी के अध्यक्ष भी थे. उन्होंने इससे पहले 2002 से 2007 तक पंजाब के मुख्यमंत्री के रूप में भी कार्य किया है. उनके पिता पटियाला रियासत के अंतिम महाराजा थे| उन्होंने 1963 से 1966 तक भारतीय सेना में भी सेवा दी है| 2014 के लोकसभा चुनावों में वे अमृतसर सीट से चुनाव जीते। कैप्टन सिंह ने 18 सितंबर 2021 को पंजाब के मुख्यमंत्री पद से इस्तीफा दे दिया था। 19 सितंबर को कैप्टन अमरिंदर सिंह भारतीय जनता पार्टी (बीजेपी) में शामिल हो गए और साथ में उन्होंने अपनी पार्टी पंजाब लोक कांग्रेस (PLC) का भी बीजेपी में विलय कर दिया।